呢啲遊戲同一般嘅平臺遊戲類似，主要特點係結合咗射擊遊戲（尤其係清版射擊遊戲）－同典型嘅平臺遊戲一樣，玩家要喺遊戲空間入面跑同跳，通常需要由關卡嘅起點行到去終點，不過喺一般嘅平臺遊戲裏面，玩家要攻擊虛擬敵人通常要靠近距離攻擊，而喺 run-and-gun 入面，玩家可以使用長距離武器射啲敵人，所以一定程度上會好似射擊遊戲噉，會考玩家開槍嗰陣嘅眼界。